ชอบคันตามร่างกายค่ะ บ่อยที่สุดจะเป็นขา ถ้าเป็นขาท่อนล่าง เวลาคันจะเป็นลักษณะของผื่นที่มีตุ่มหนาขึ้นมา จะคันแบบอยู่ดีๆก็คันอะค่ะ ถ้าเป็นขาท่อนบนด้านใต้จะเป็นรอยเกาสีแดง ไม่มีเม็ดขึ้น ถ้าเป็นขาท่อนบนด้านหน้า(ด้านบน) จะเป็นผื่นเหมือนกับขาค่ะ อาการแบบนี้เป็นมาค่อนข้างนานแล้วค่ะ ประมาณ1-2 ปี เริ่มเป็นตั้งแต่โกนขนขาออกครั้งแรกจนถึงปัจจุบัน วันนี้คันขาท่อนบนฝั่งด้านใต้ เป็นรอยเกาสีแดงตามแนวเล็บ ทั้ง 2 ข้าง ตอนที่อาบน้ำไปได้สัก 30 นาที อาบน้ำเสร็จเลยลองทาโลชั่น ไม่นานก็หายไปค่ะ ถ้าเป็นแขน(ไม่เคยโกรขนแขนนะคะ) บ่อยที่สุดจะคันบริเวณต้นแขน / หัวไหล่ หลังอาบน้ำเสร็จค่ะ บางทีก็คันแขนด้านใต้ (ฝั่งหน้ามือ) พอเกาแล้วมีสีแดงคล้ายที่ต้นขาด้านใต้ค่ะ แต่ที่แขนจะมีเม็ดสีแดงๆเล็กๆมากๆขึ้นมาด้วย พอทาโลชั่นไปก็หายค่ะ ช่วยหน่อยนะคะ อยากหายมากๆ ที่ขามีรอยคล้ำจากการเกาเต็มไปหมด ผิวไม่สม่ำเสมอเลย
 สาเหตุของผื่นแดง มีหลายโรคมากที่มักมีผื่นแดง คัน ร่วมด้วยได้ แต่พอจะจำแนกได้โดยสังเขป คือ1.โรคภูมิแพ้ ลมพิษ อาจมีต้นเหตุจาก เครื่องสำอางค์ แป้งทาตัวสะบุ่ เสื้อผ้า พืชมีพิษ เช่น สาวน้อยประแป้ง2.โรคแพ้เหงื่อตัวเอง เกิดจากต่อมเหงื่ออักเสบ มักเจอตอนที่อากาศร้อนมาก3.ผดร้อนมีเป็นเม็ดร่วมด้วย เป็นบริเวณที่มีเหงื่อออกมา แขนขา หลัง4.โรคเรื้อรังทางผิวหนังอื่นๆ เช่น SLE รูมาตอยด์ สะเก็ดเงิน5.มียาหลายตัวที่ทำให้มีผื่นขึ้นทางตัว ได้ง่าย เช่น ยาปฏิชีวนะ ยาเคมีบำบัด ยา ลดความดัน เบาหวานการรักษา ต้องไปพบแพทย์เพื่อให้ตรวจวินิจฉัยให้ถูกต้อง ตรงกับโรคครับ เพราะแนวทางการรักษาแตกต่างกัน อาจต้องทำ skin test ในโรคภูมิแพ้ ตรวจเลือด หาภูมิแพ้ ต่างๆ การรักษา ทายา และทานยา steroid หรือ ยาแก้แพ้ ตามการวินิจฉัยกรุณาอ่านเพิ่มเติม เรื่องผื่น